
Es selamu alejkum we rahmetullahi, posebno selamim uvaženog magistra Zijada Ljakića…  

Imam pitanje vezano za potiranje vrata, da li je to novotarija u vjeri, pošto nema nijednog vjerodostojnog hadisa po tom pitanju (mislim na potiranje onako kako se uči u mektebima kod nas).  

Zatim, izgovaranje nijjeta, a zna se da je mjesto nijjeta u srcu, tj. zanima me da li je uopće dozvoljeno izgovarati nijjet, ili je i to novina u vjeri.  

Te me zanima mesela o podizanju prsta na tešehuddu, na koji način je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** sallallahu alejhi we sellem podizao prst, da li je to samo radio kod Etehijatu ili je to radio od etehijjatu do ***[dove](https://pitajucene.com/search/dove/questions/ "Pretraži pitanja o dove")***.. hvala, i da Vam Allah Tebareke ve te ala podari uspjeh..


* 
* 
* 
* 
* 
* 
* 

 
POTIRANJE VRATA, IZGOVARANJE NIJETA I DIZANJE KAŽIPRSTA

Alejkumusselam ve rahmetullahi ve berekatuhu.


Prvo: oko potiranja vrata prilikom uzimanja abdesta učenjaci imaju podijeljeno mišljenje:  

– to je ***[MUSTEHAB](https://pitajucene.com/search/Mustehab/answers/ "Pretraži odgovore za Mustehab")*** kod hanefija, u jednom od mišljenja unutar šafijskog mezheba i u rivajetu kod Ahmeda.  

– to NIJE MUSTEHAB kod džumhura (većine) učenjaka kao i u stavu kod hanefija unutar mezheba, a neki od njih kažu da je ***[MEKRUH](https://pitajucene.com/search/mekruh/questions/ "Pretraži pitanja o mekruhu")*** dok drugi da je to NOVOTARIJA.  

Nema vjerodostojnog hadisa po tom pitanju tako da raditi po tome nije propisano, a ustrajavanje na pranju vrata pri abdestu je pokuđeno. Smatram da je stav nekih da je to novotarija neispravan, jer je oslonac kod onih koji rade po ovom pitanju slab ***[hadis](https://pitajucene.com/search/Hadis/questions/ "Pretraži pitanja o hadisima")*** a ne uvedeni praksa u ibadetu (abdestu) za koju nema osnova, tj. nikakvog dokaza, a Allah zna najbolje.


Drugo: izgovaranje nijeta, ako se u pitanju misli na izgovaranje nijeta prije namaza (tj. nijet namaza), nema sumnje da je to novotarija i da to nije dozvoljeno praktikovati. Jer nema nikakvog argumenta za takvu praksu u šerijatskim tekstovima. A zabrana uvođenja novotarija i rada po njima na to ukazuju općepoznati vjerodostojni hadisi, poput hadisa mutefekun alejhi: “Ko uvede u ovu našu stvar ono što nije to se odbija”, kao i vjerodostojan hadis kod Tirmizija: “…, svaka novotarija je dalalet, …”.


Treće: podizanje prsta na tešehudu je sunet, a način podizanja, kada se i da li se mrda sa prstom i drugi detalji su kompleksno pitanje, jer je mnogo hadisa prenešeno po tom pitanju i različiti su stavovi učenjaka.  

A što se tiče pitanje kada se kažiprst podiže, ispravno je da se prst drži podignut (upirući sa njim) cijelo vrijeme u toku učenja Etehijatu, salavata i ***[dove](https://pitajucene.com/search/dove/questions/ "Pretraži pitanja o dove")***, tj. do kraja do predavanja selama. Jer je u vjerodostojnom hadisu došlo: “I upirao je sa svojim prstom”, a ni u jednom hadisu nije došlo da je to činio samo pri izgovoru Šehadeta ili tokom učenja Etehijatu ili slično, nego uopćeno upirao je (***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem) kažiprstom desne ruke na tešehudu. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


